Title: Fernando Savater - Política para Amador
Course: Projecte Indignem-nos! > Section: Recuperació i millora de nota

Tothom diu que els joves d'avui en dia passen de la política, però ¿què sabeu realment els joves sobre política? Deixant de banda els escàndols airejats per la premsa, les acusacions, els retrets i els insults que els candidats dels diferents partits es llencen mútuament i els discursos demagògics carregats de tòpics i prejudicis que reprodueixen les xarxes socials i els mitjans de comunicació de masses, ¿disposeu d'alguna altra font d'informació sobre com funcionen realment els governs, les lleis i les organitzacions socials?

En la mateixa línia que el seu anterior llibre Ética para Amador, Fernando Savater escriu Política para Amador com una introducció a la reflexió política adreçada al seu fill adolescent Amador i a tots els joves en general. Entre molts altres temes, tracta sobre la delicada relació que vincula i enfronta l'individu amb la societat; la necessitat que hi hagi algú que doni ordres i algú que les obeeixi; els fonaments grecs i romans de les societats democràtiques; l'autèntic significat de valors com la llibertat, la igualtat o la solidaritat; o qüestions més concretes com ara el pacifisme, l'ecologia, la corrupció política, el racisme, el nacionalisme, etcètera. I tot això en un llenguatge clar, proper i sense complexos.